Eivät ole, sillä emme laskuta vaellustuotteitamme etukäteen. Näin toimimalla meidän ei tarvitse sitoa pääomaa vakuuksiin vaan pystymme panostamaan paremmin yrityksemme kehittämiseen.
Voisimme myös luopua kuljetuksen tarjoamisesta ja laskuttaa siten myös etukäteen, mutta se ei olisi arvojemme mukaista saati järkevää, sillä joudumme joka tapauksessa itse ajamaan vaelluskohteisiin ja autoissamme on tilaa yllin kyllin. Tarjoamalla kuljetuksen osana tuotteita pienennämme myös vaellustemme hiilijalanjälkeä kun jokaisen ei tarvitse saapua paikalle omatoimisesti.